Manawi tiyang nyinau babagan gôngsa wiwit saking kawit-kawitan, têtela bilih salêbêtipun têmbung Jawi kina punika isi prabot lan pitêdah kathah sangêt, para juru ngripta têmbung Jawi ing jaman kina, manawi nyôndra kaelokaning kodrat, kêrêp sangêt mêndhêt pêpindhaning gôngsa saha ringgit. Ingkang langkung dipun rêmêni, ngembak-embakakên swara warni-warni, kalihan swaraning gôngsa.